**RAZPISNA DOKUMENTACIJA**

**za podelitev koncesije za upravljanje območja geometričnega središča Republike Slovenije\_sprememba 1**

Ljubljana, oktober 2025

KAZALO:

[1. BESEDILO JAVNEGA RAZPISA 3](#_Toc209163087)

[1.1 KONCEDENT 3](#_Toc209163088)

[1.2 ŠTEVILKA IN DATUM KONCESIJSKEGA AKTA, KI JE PODLAGA ZA JAVNI RAZPIS 3](#_Toc209163089)

[1.3 PREDMET JAVNEGA RAZPISA 3](#_Toc209163090)

[1.4 PREDVIDEN ZAČETEK IN TRAJANJE KONCESIJSKEGA RAZMERJA 4](#_Toc209163091)

[1.5 PREDPISANI POGOJI, KI JIH MORA IZPOLNJEVATI PONUDNIK, IN DOKAZILA O NJIHOVEM IZPOLNJEVANJU 4](#_Toc209163092)

[1.6 MERILA ZA IZBIRO KONCESIONARJA 4](#_Toc209163093)

[1.7 DOKAZILA O IZPOLNJEVANJU POGOJEV IN DOKAZILA O DOSEGANJU MERIL 5](#_Toc209163094)

[1.8 OSNUTEK POGODBE 6](#_Toc209163095)

[1.9 NASLOV, ROK IN NAČIN PREDLOŽITVE PONUDBE 6](#_Toc209163096)

[1.10 ODPIRANJE PONUDB 6](#_Toc209163097)

[1.11 POSTOPEK IZBIRE KONCESIONARJA 7](#_Toc209163098)

[1.12 OBVESTILO PONUDNIKOM O OBDELAVI OSEBNIH PODATKOV 7](#_Toc209163099)

[1.13 NAČIN DOSTOPA DO RAZPISNE DOKUMENTACIJE IN DODATNIH INFORMACIJ 7](#_Toc209163100)

[2. NAVODILA ZA IZDELAVO IN POSREDOVANJE PONUDB 9](#_Toc209163101)

[2.1 NAVODILA ZA PRIPRAVO IN PREDLOŽITEV PONUDBE 9](#_Toc209163102)

[2.1.1 PRAVOČASNOST PONUDBE (ROK ZA ODDAJO PONUDBE) 9](#_Toc209163103)

[2.1.2 PRAVILNOST PONUDBE 9](#_Toc209163104)

[2.1.3 POPOLNOST PONUDBE 9](#_Toc209163105)

[2.1.4 DODATNA PRAVILA PRI ODDAJI PONUDBE 9](#_Toc209163106)

[2.1.5. ZAHTEVANE SESTAVINE PONUDBE ZA IZPOLNJEVANJE POGOJEV 9](#_Toc209163107)

[2.1.6. ZAHTEVANE SESTAVINE PONUDBE ZA OCENJEVANJE PONUDB IN VREDNOTENJE MERIL 10](#_Toc209163108)

[2.1.6.1 MERILA ZA IZBIRO KONCESIONARJA 10](#_Toc209163109)

[2.1.6.2 PREDNOSTNA MERILA, KI BODO VPLIVALA NA IZBIRO KONCESIONARJA 15](#_Toc209163110)

[2.1.7 OPIS POSTOPKA IZBIRE KONCESIONARJA IN ROK ZA IZDAJO TER VROČITEV KONCESIJSKE ODLOČBE 15](#_Toc209163111)

[2.1.8 ZAHTEVANE SESTAVINE PONUDBE – KONTROLNIK 16](#_Toc209163112)

[3. PRIJAVNI OBRAZEC IN IZJAVA 17](#_Toc209163113)

[4. VZOREC KONCESIJSKE POGODBE 20](#_Toc209163114)

BESEDILO JAVNEGA RAZPISA

KONCEDENT

Republika Slovenija

Ministrstvo za naravne vire in prostor

Dunajska cesta 48

1000 Ljubljana

ŠTEVILKA IN DATUM KONCESIJSKEGA AKTA, KI JE PODLAGA ZA JAVNI RAZPIS

Vlada Republike Slovenije je s sklepom št. 354-30/2004-1 z dne 7. oktober 2004 sprejela Uredbo o koncesiji za upravljanje območja geometričnega središča Republike Slovenije (v nadaljnjem besedilu: Uredba), ki je objavljena v Uradnem listu RS, št. 112/04.

PREDMET JAVNEGA RAZPISA

Predmet javnega razpisa je podelitev koncesije za upravljanje območja geometričnega središča Republike Slovenije (v nadaljnjem besedilu: GEOSS), ki vključuje:

* vzdrževanje, obnavljanje, dograjevanje in moderniziranje pomika GEOSS z območjem GEOSS,
* pripravljanje, vzdrževanje in dopolnjevanje poti in označb ter druge infrastrukture na območju GEOSS,
* organiziranje tradicionalnih kulturnih prireditev in skrb za popularizacijo GEOSS,
* izdajanje publikacij o GEOSS in informiranje javnosti,
* pripravljanje letnega programa dela in opravljanje tam določenih nalog.

Upravljanje območja GEOSS se izvaja kot javna služba in obsega naslednje minimalne zahteve:

* Vzdrževanje, obnavljanje, dograjevanje in moderniziranje pomnika GEOSS z območjem GEOSS obsega naloge vzdrževanja in urejanja območja GEOSS - pomnika GEOSS, njegove okolice in vseh spomenikov, ki se nahajajo na parceli 2037, KO 1832 Vače. V vzdrževanje se vključuje priprava, nasaditev in vzdrževanje cvetličnih gred, redna košnja zatravljenih predelov, obrezovanje trajnih nasadov grmovnic, obrezovanje drevja po potrebi, odstranjevanje listja, skrb za sanitarije, pospravljanje odpadkov, čiščenje pomnika in ostalih spomenikov, čiščenje snega v zimskem času in podobno. Hkrati mora izvajalec poskrbeti za brezhibnost zastav in drogov, tako da je na GEOSS-u stalno izobešenih vseh šest zastav (GEOSS-a, Občine Litija, Republike Slovenije, Zveze veteranov vojne za Slovenijo, Zveze policijskih veteranskih društev Sever in Evropske zveze), ki ne smejo biti obrabljene ali raztrgane.
* Pripravljanje, vzdrževanje in dopolnjevanje poti in označb ter druge infrastrukture na območju GEOSS vključuje naloge rednega vzdrževanja poti in označbe na območju GEOSS v smislu dobrega gospodarja.
* Organiziranje tradicionalnih kulturnih prireditev in skrb za popularizacijo GEOSS-a v izobraževalne namene vključuje organizacijo najmanj treh prireditev letno in sicer eno samostojno prireditev in dve prireditvi, kjer je izvajalec koncesije soorganizator v sodelovanju z drugimi (so)organizatorji. Poskrbeti mora za najem površin za parkiranje, najem in postavitev stojnic, tisk vabil in gradiva, gasilsko varovanje, pošiljanje vabil, najem in postavitev ozvočenja, najem hostes in rediteljske službe na prireditvi in podobno.
* Izdajanje publikacij in informiranje javnosti vključuje naloge, s katerimi bo dosežena čim večja popularizacija GEOSS in informiranje javnosti, kar bo doseženo z naslednjimi aktivnostmi:
  + - vzdrževanje in delovanje spletne strani in priprava vsebin za digitalno predstavitev območja GEOSS
    - vzdrževanje in po potrebi dopolnitev obstoječe aplikacije, ki omogoča vodenje obiskovalcev in pohodnikov po krožnih poteh okrog GEOSS-a na doživet način
    - priprava in tisk koledarja GEOSS, kamor sodi oblikovanje in izbira fotografij za koledar ter tisk koledarja (barvni, 13-listni, **100 izvodov**)
    - **priprava obvestil za javnost in medije na način, da ob pomembnejših aktivnostih, vidnejših dogodkih ali dosežkih, pripravi informacijo za javnost oz. medije in jo posreduje na adremo, ki jo izvajalec koncesije uskladi s koncendentom.**
* Pripravljanje letnega programa dela in razvoja s finančnim načrtom ter opravljanje v njem določenih nalog, kamor sodijo vse tiste naloge v povezavi z območjem GEOSS, ki so potrebne za uresničevanje poslanstva GEOSS. Sem sodijo strokovne in administrativne naloge v zvezi z upravljanjem območja GEOSS in organizacijo prireditev: priprava vabil, dopisov in druge korespondence, povezovanje z občino in drugimi subjekti, koordinacija sestankov, prijava prireditev, vodenje evidence porabe koncesijskih sredstev in drugih evidenc ter pošte, knjigovodska opravila, tehnično oblikovanje raznih besedil, sodelovanje pri pripravi poročil in planov, izdelava zapisnikov sej organov društva, priprava gradiv za javne razpise, skrb za informacijske in komunikacijske poti ter javnost dela društva, priprava letnega programa dela in poročil za poročanje Vladi Republike Slovenije o izvajanju koncesije.

Pravice in dolžnosti izbranega koncesionarja določa 6. člen Uredbe.

Letni znesek koncesijske dajatve iz Proračuna RS znaša 39.500,00 EUR.

PREDVIDEN ZAČETEK IN TRAJANJE KONCESIJSKEGA RAZMERJA

Koncesija se podeli za določen čas, in sicer za obdobje 10 let, šteto od dneva začetka veljavnosti koncesijske pogodbe, ki se lahko podaljša najdlje za 10 let na način in pod pogoji, določenimi v uredbi in koncesijski pogodbi.

PREDPISANI POGOJI, KI JIH MORA IZPOLNJEVATI PONUDNIK, IN DOKAZILA O NJIHOVEM IZPOLNJEVANJU

Za pridobitev in opravljanje koncesije, ki je predmet javnega razpisa, mora ponudnik izpolnjevati naslednje pogoje, predpisane v 3. členu Uredbe:

* da je državljan Republike Slovenije ali pravna oseba, ki je registrirana oziroma s sedežem v Republiki Sloveniji;
* da v zadnjih petih letih pred objavo javnega razpisa proti njemu ni bila izdana sodna odločba za kaznivo dejanje, ki je povezano z njegovim poslovanjem, ki je postala izvršljiva, oziroma sodna ali upravna odločba, s katero mu je prepovedano opravljati dejavnost, ki je povezana z izvajanjem koncesije, in je ta postala izvršljiva;
* da ima poravnane davke, prispevke in druge obvezne dajatve državi;
* da ni proti njemu uveden postopek prisilne poravnave, stečaja ali likvidacijski postopek ali ni prenehal poslovati na podlagi sodne ali druge odločbe;
* da je kadrovsko in organizacijsko usposobljen za izvajanje koncesije.

MERILA ZA IZBIRO KONCESIONARJA

Pri odločanju o izboru koncesionarja se kot merila upoštevajo:

* kadrovska in organizacijska usposobljenost za izvajanje koncesije,
* idejna zasnova izvajanja koncesije, zlasti glede razvojnih usmeritev in načina izvajanja upravljanja območja GEOSS,
* lastna finančna udeležba v predlogu pridobivanja sredstev za upravljanje območja GEOSS,
* poznavanje projekta in vsebina GEOSS.

Ponudbe bodo ocenjene v skladu z merili in načinom uporabe meril, ki so podrobneje razdelani v razpisni dokumentaciji.

Če po izvedenem ocenjevanju ponudb več ponudnikov izkazuje najugodnejšo ponudbo na podlagi meril iz tega razpisa, se opravi še vrednotenje na podlagi prednostnih meril, ki so podrobneje razdelana v razpisni dokumentaciji.

DOKAZILA O IZPOLNJEVANJU POGOJEV IN DOKAZILA O DOSEGANJU MERIL

Kot dokazilo o izpolnjevanju zahtevanih pogojev in dokazila o doseganju meril ponudnik v ponudbi na javni razpis:

* predloži ustrezna dokazila v originalu ali overjeni fotokopiji
* za dokazila, ki jih koncedent lahko pridobi iz uradnih evidenc, poda pisno soglasje, da koncedentu dovoljuje pridobitev teh podatkov iz uradnih evidenc.

Predložiti je potrebno sledeča dokazila:

1. dokazilo o registraciji oz. državljanstvu - redni izpisek iz sodnega registra (v papirnati ali elektronski obliki) oz. PDF izpis vpisa v Poslovni register (za samostojne podjetnike) oz. drugo ustrezno dokazilo o registraciji pravne osebe, ki ne sme biti starejše od 1 meseca. Ponudnik fizična oseba predloži dokazilo o državljanstvu.
2. izjavo ponudnika, da v zadnjih petih letih pred objavo javnega razpisa proti njemu ni bila izdana sodna odločba za kaznivo dejanje, ki je povezano z njegovim poslovanjem, ki je postala izvršljiva, oziroma sodna ali upravna odločba, s katero mu je prepovedano opravljati dejavnost, ki je povezana z izvajanjem koncesije, in je ta postala izvršljiva;
3. potrdilo Davčne uprave RS, da ima ponudnik poravnane davke, prispevke in druge obvezne dajatve državi, ki ne sme biti starejše od 1 meseca do dneva vložitve prijave;
4. potrdilo pristojnega sodišča, da proti ponudniku ni uveden postopek prisilne poravnave, stečaja ali likvidacijski postopek, ki ne sme biti starejše od 1 meseca do dneva vložitve prijave;
5. predstavitev kadrovske in organizacijske strukture (sistemizacija):
   * navedba števila zaposlenih v gospodarskem subjektu oziroma oseb, včlanjenih v civilnodružbeno združevanje ljudi (društvo) v času oddaje ponudbe;
   * načrtovano število in seznam zaposlenih / včlanjenih ključnih oseb/oseb in oseb, s sklenjenimi civilnopravnimi pogodbami, ki bodo stalno sodelovali pri izvajanju koncesije ter njihovo izobrazbo in strokovne reference (npr. delovne izkušnje, dokazila o vključenosti v izvedbo kulturno-zgodovinskih projektov in vloga osebe v njih);
   * organizacijsko-tehnično usposobljenost ponudnika (jasno opredeljeno organizacijsko shemo z navedbo oseb za posamezna področja – upravljanje, vzdrževanje, prireditve, promocija).

Vsebina kadrovske in organizacijske strukture je del idejne zasnove (glej točko spodaj);

1. idejno zasnovo izvajanja koncesije za obdobje 10 let, izdelano na podlagi Zakona o geometričnem središču Slovenije (Uradni list RS, št. 101/03) in Uredbe, razdelano v vsebinskem in finančnem pogledu. Vsebinski del mora vključevati:
   * kadrovsko in organizacijsko strukturo iz 5. točke;
   * načrt upravljanja, ki vključuje razvojno vizijo in cilje upravljanja, načrt vzdrževanja in dograjevanja območja GEOSS, seznam načrtovanih dejavnosti (kulturnih, izobraževalnih, promocijskih);
   * načrt vključevanja javnosti in promocija, trajnostne in okoljske vidike;
   * načrt sodelovanja z lokalno skupnostjo, občino in državo, mednarodno sodelovanje;
   * načrt poročanja in evalvacije.

Idejna zasnova mora izkazovati izpolnjevanje vsaj minimalnih zahtev predmeta razpisane koncesije (glejte točko 1.3. javnega razpisa). Finančni del mora vključevati:

* predvidene vire financiranja;
* načrt pridobivanja in predvideno višino sredstev iz drugih virov;
  + predvideno višino in delež (%) lastnih sredstev;
  + tabelarični prikaz predvidenih stroškov.

Finančni del naj bo izdelan na podlagi in v skladu z 9. členom Zakona o geometričnem središču Slovenije (Uradni list RS, št. 101/03) in 4. členom Uredbe. Letni znesek koncesijske dajatve iz Proračuna RS znaša 39.500,00 EUR. Idejna zasnova mora na konkretiziran način izkazovati izpolnjevanje minimalnih zahtev predmeta razpisane koncesije (glejte točko 1.3. javnega razpisa) in bo osnova za ocenjevanje ponudb po razpisanih merilih.

1. predstavitev pomena GEOSS: opis oziroma predstavitev poznavanja in razumevanja zgodovine, namena in pomena GEOSS ter morebitne lastne izkušnje in prispevek na področju teh vsebin (organizacija prireditev, objavljeni članki, objave na spletnih straneh, …), ki naj ne presega dveh tipkanih strani.

OSNUTEK POGODBE

Ponudnik mora pripraviti osnutek pogodbe na podlagi vzorca pogodbe iz razpisne dokumentacije.

S predložitvijo osnutka pogodbe se šteje, da je ponudnik seznanjen z vsebino in pogoji izvajanja koncesije.

NASLOV, ROK IN NAČIN PREDLOŽITVE PONUDBE

Ponudba se v zaprti ovojnici naslovi na Ministrstvo za naravne vire in prostor. Na hrbtni strani ovojnice se navedejo podatki ponudnika. Na sprednji strani ovojnice, v levem zgornjem delu, mora biti vidna navedba: »NE ODPIRAJ – PRIJAVA NA JAVNI RAZPIS: KONCESIJA GEOSS«

Ponudba je PRAVOČASNA, če prispe na naslov Ministrstva za naravne vire in prostor najpozneje do vključno **13. 10. 2025 do 15.30 ure**. Pri tem se kot pravočasna šteje tudi ponudba, oddana na pošti s priporočeno pošiljko najpozneje do vključno **13. 10. 2025** **do 24. ure**, sicer bo obravnavana kot prepozna in bo s sklepom zavržena.

Ponudba je PRAVILNA, če je oddana v pravilno opremljeni in označeni zaprti kuverti.

Prepozno prejete ponudbe se ne bodo upoštevale in se bodo neodprte vrnile pošiljatelju.

ODPIRANJE PONUDB

Odpiranje ponudb vodi strokovna komisija za izvedbo javnega razpisa za podelitev koncesije za upravljanje območja geometričnega središča Republike Slovenije (v nadaljnjem besedilu: komisija), imenovana s sklepom ministra za naravne vire in prostor.

Komisija pri odpiranju ponudb preveri, ali je bila ponudba oddana pravočasno (v skladu z zahtevami iz 1.9 točke tega javnega razpisa), če je pravilno označena in če vsebuje vse obvezne sestavine, zahtevane s tem javnim razpisom. Pri odpiranju ponudb smejo biti navzoči ponudniki ali predstavniki ponudnikov, ki se izkažejo s pisnim pooblastilom.

Javno odpiranje ponudb za podelitev koncesije za upravljanje območja geometričnega središča Republike Slovenije bo v prostorih Ministrstva za naravne vire in prostor, Dunajska cesta 47, 1000 Ljubljana, dne 15. 10. 2025 ob 10.00. uri, v sejni sobi (III. nadstropje).

POSTOPEK IZBIRE KONCESIONARJA

Komisija oceni le pravočasne, pravilne in popolne ponudbe ter izdelala poročilo. Dopolnjevanje ponudb, v delu, ki se nanaša na izpolnjevanje meril ni dovoljeno.

Komisija mora v roku 60 dni po poteku roka za vložitev ponudb iz 1.9 točke tega javnega razpisa pripraviti predlog za izbiro koncesionarja in ga posredovati predstojniku Ministrstva za naravne vire in prostor. Če komisija oceni, da nihče od ponudnikov ni primeren za podelitev koncesije, se koncesije ne podeli in se postopek za podelitev koncesije ponovi.

Ministrstvo za naravne vire in prostor bo:

* prepozne in nepravilne ponudbe zavrglo s sklepom in jih vrnilo ponudnikom;
* nepopolne ponudbe in ponudbe tistih ponudnikov, ki ne bodo izbrani, zavrnilo z upravno odločbo.

O izboru koncesionarja odloči Vlada Republike Slovenije z upravno odločbo po predhodnem mnenju Občine Litija. Vsi ponudniki bodo o izboru koncesionarja obveščeni takoj po odločitvi Vlade Republike Slovenije. Vlada Republike Slovenije ni zavezana skleniti koncesijske pogodbe za upravljanje območja geometričnega središča Republike Slovenije z najboljšim, ali katerimkoli ponudnikom.

Po izboru koncesionarja se medsebojna razmerja med koncedentom in izbranim koncesionarjem podrobneje uredijo s koncesijsko pogodbo, ki jo v imenu koncedenta sklene Vlada Republike Slovenije.

OBVESTILO PONUDNIKOM O OBDELAVI OSEBNIH PODATKOV

Z oddajo ponudbe na ta javni razpis, ponudnika, ki je fizična oseba, seznanjamo z obdelavo njegovih osebnih podatkov (kot npr. osebno ime, naslov, EMŠO, davčna številka, elektronski naslov, telefonska številka, državljanstvo), ki so nujni za namen izvedbe postopka podelitve koncesije za upravljanje območja geometričnega središča Republike Slovenije, izbrani ponudnik pa tudi za namen izvajanja te koncesije. Podatki se hranijo trajno.

Pravno podlago za obdelavo osebnih podatkov predstavlja točka e) prvega odstavka 6. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter razveljavitvi Direktive 95/46/ES (UL EU, L št. 119/1 z dne 4. 5. 2016, s spremembami; v nadaljnjem besedilu: Splošna uredba o varstvu podatkov) in četrti odstavek 6. člena Zakona o varstvu osebnih podatkov (Uradni list RS, št. [163/22](https://www.uradni-list.si/glasilo-uradni-list-rs/vsebina/2022-01-4187" \t "_blank" \o "Zakon o varstvu osebnih podatkov (ZVOP-2)) in [40/25](https://www.uradni-list.si/glasilo-uradni-list-rs/vsebina/2025-01-1571) – ZInfV-1; ZVOP-2) v povezavi z Uredbo o koncesiji za upravljanje območja geometričnega središča Republike Slovenije.

Upravljalec osebnih podatkov je Ministrstvo za naravne vire in prostor, Dunajska cesta 48, 1000 Ljubljana (kontaktni podatki pooblaščene osebe za varstvo osebnih podatkov: [gp.mnvp@gov.si](mailto:gp.mnvp@gov.si), [01 478 70 00](tel:+38614787000)).

Posameznik lahko zahteva dostop do osebnih podatkov, ki se nanašajo nanj, in ko so za to izpolnjeni pogoji skladno z določbami Splošne uredbe o varstvu podatkov, ima pravico do popravka, ugovora, izbrisa ali omejitve obdelave.

Pritožbo lahko podate Informacijskemu pooblaščencu, Dunajska 22, 1000 Ljubljana, [gp.ip@ip-rs.si](mailto:gp.ip@ip-rs.si); 012309730, spletna stran: [www.ip-rs.si](http://www.ip-rs.si).

NAČIN DOSTOPA DO RAZPISNE DOKUMENTACIJE IN DODATNIH INFORMACIJ

Razpisna dokumentacija je dostopna na spletnih straneh Ministrstva za naravne vire in prostor ([Javne objave Ministrstva za naravne vire in prostor | GOV.SI](https://www.gov.si/drzavni-organi/ministrstva/ministrstvo-za-naravne-vire-in-prostor/javne-objave/))

Zainteresirani ponudniki lahko v času trajanja javnega razpisa zastavijo vprašanja v zvezi z javnim razpisom. Pooblaščena oseba za dajanje informacij med razpisom je Petra Ložar, Vodja Službe za pravne zadeve, Ministrstvo za naravne vire in prostor, Dunajska cesta 48, 1000 Ljubljana (e-mail:gp.mnvp@gov.si, obvezen sklic: št. zadeve 01400-6/2025-2560: za javni razpis podelitev koncesije za upravljanje območja geometričnega središča Republike Slovenije).

Odgovori na zastavljena vprašanja in vse morebitne nadaljnje spremembe razpisne dokumentacije bodo objavljene na spletni strani Ministrstva za naravne vire in prostor **(**[**Javne objave Ministrstva za naravne vire in prostor | GOV.SI**](https://www.gov.si/drzavni-organi/ministrstva/ministrstvo-za-naravne-vire-in-prostor/javne-objave/)**)** najkasneje do **9. 10. 2025.**

**Jože Novak**

**MINISTER**

NAVODILA ZA IZDELAVO IN POSREDOVANJE PONUDB

NAVODILA ZA PRIPRAVO IN PREDLOŽITEV PONUDBE

2.1.1 PRAVOČASNOST PONUDBE (ROK ZA ODDAJO PONUDBE)

Ponudba se v zaprti ovojnici naslovi na Ministrstvo za naravne vire in prostor. Na hrbtni strani ovojnice se navedejo podatki ponudnika. Na sprednji strani ovojnice, v levem zgornjem delu, mora biti vidna navedba: »NE ODPIRAJ – PRIJAVA NA JAVNI RAZPIS: KONCESIJA GEOSS«

Ponudba je PRAVOČASNA, če prispe na naslov Ministrstva za naravne vire in prostor najpozneje do vključno 13. 10. 2025 do 15.30 ure. Pri tem se kot pravočasna šteje tudi ponudba, oddana na pošti s priporočeno pošiljko najpozneje do vključno 13. 10. 2025 do 24. ure, sicer bo obravnavana kot prepozna in bo s sklepom zavržena. Prepozno prejete ponudbe se ne bodo upoštevale in se bodo neodprte vrnile pošiljatelju.

2.1.2 PRAVILNOST PONUDBE

Ponudba se v zaprti ovojnici naslovi na Ministrstvo za naravne vire in prostor. Na hrbtni strani ovojnice se navedejo podatki ponudnika. Na sprednji strani ovojnice, v levem zgornjem delu, mora biti vidna navedba: »NE ODPIRAJ – PRIJAVA NA JAVNI RAZPIS: KONCESIJA GEOSS«.

Ponudba je PRAVILNA, če je oddana v pravilno opremljeni in označeni zaprti kuverti.

2.1.3 POPOLNOST PONUDBE

Popolna je tista ponudba, ki vsebuje vse zahtevane sestavine ponudbe in katere ponudnik izpolnjuje vse pogoje, opredeljene s tem razpisom. Popolna ponudba mora ustrezati tudi dodatnim pravilom pri oddaji ponudbe.

2.1.4 DODATNA PRAVILA PRI ODDAJI PONUDBE

Odpiranje ponudb vodi strokovna komisija za izvedbo javnega razpisa za podelitev koncesije za upravljanje območja geometričnega središča Republike Slovenije (v nadaljnjem besedilu: komisija), imenovana s sklepom ministra za naravne vire in prostor.

Komisija pri odpiranju ponudb preveri, ali je bila ponudba oddana pravočasno (v skladu z zahtevami iz 1.9 točke tega javnega razpisa), če je pravilno označena in če vsebuje vse obvezne sestavine, zahtevane s tem javnim razpisom. Pri odpiranju ponudb smejo biti navzoči ponudniki ali predstavniki ponudnikov, ki se izkažejo s pisnim pooblastilom.

Javno odpiranje ponudb za podelitev koncesije za upravljanje območja geometričnega središča Republike Slovenije bo v prostorih Ministrstva za naravne vire in prostor, Dunajska cesta 47, 1000 Ljubljana, dne 15. 10. 2025 ob 10.00. uri, v sejni sobi (III. nadstropje).

2.1.5. ZAHTEVANE SESTAVINE PONUDBE ZA IZPOLNJEVANJE POGOJEV

Za pridobitev in opravljanje koncesije, ki je predmet javnega razpisa, mora ponudnik izpolnjevati naslednje pogoje, predpisane v 3. členu Uredbe:

* da je državljan Republike Slovenije ali pravna oseba, ki je registrirana oziroma s sedežem v Republiki Sloveniji
  + DOKAZILO: dokazilo o registraciji oz. državljanstvu
* da v zadnjih petih letih pred objavo javnega razpisa proti ponudniku ni bila izdana sodna odločba za kaznivo dejanje, ki je povezano z njegovim poslovanjem, ki je postala izvršljiva, oziroma sodna ali upravna odločba, s katero mu je prepovedano opravljati dejavnost, ki je povezana z izvajanjem koncesije, in je ta postala izvršljiva
  + DOKAZILO: obrazec IZJAVA
* da ima poravnane davke, prispevke in druge obvezne dajatve državi
  + DOKAZILO: Potrdilo Finančne uprave RS o poravnanih davkih, prispevkih in drugih obveznih dajatvah
* da ni proti njemu uveden postopek prisilne poravnave, stečaja ali likvidacijski postopek ali ni prenehal poslovati na podlagi sodne ali druge odločbe
  + DOKAZILO: Potrdilo pristojnega sodišča, da proti ponudniku ni uveden postopek prisilne poravnave, stečaja ali likvidacijski postopek
* da je kadrovsko in organizacijsko usposobljen za izvajanje koncesije
  + DOKAZILO: Idejna zasnova izvajanja koncesije za obdobje 10 let

2.1.6. ZAHTEVANE SESTAVINE PONUDBE ZA OCENJEVANJE PONUDB IN VREDNOTENJE MERIL

2.1.6.1 MERILA ZA IZBIRO KONCESIONARJA

Pri odločanju o izboru koncesionarja se kot merila upoštevajo:

1. kadrovska in organizacijska usposobljenost za izvajanje koncesije

* DOKAZILO: Idejna zasnova izvajanja koncesije za obdobje 10 let

2. idejna zasnova izvajanja koncesije, zlasti glede razvojnih usmeritev in načina izvajanja upravljanja območja GEOSS

* DOKAZILO: Idejna zasnova izvajanja koncesije za obdobje 10 let

3. lastna finančna udeležba v predlogu pridobivanja sredstev za upravljanje območja GEOSS

* DOKAZILO: Idejna zasnova izvajanja koncesije za obdobje 10 let

4. poznavanje projekta in vsebina GEOSS

* DOKAZILO: Predstavitev pomena GEOSS

|  |  |  |
| --- | --- | --- |
| **Zap. št.** | **Merilo** - **opis** | **Maksimalno število točk** |
| **1.** | **Kadrovska in organizacijska usposobljenost za izvajanje koncesije** | **20 točk** |
| 1.1 | Število stalno sodelujočih pri izvajanju koncesije   |  |  | | --- | --- | | *nad 50* | *5 točk* | | *od 20 do vključno 50* | *3 točke* | | *od 3 do vključno 20* | *1 točka* | | *do 2* | *0 točk* | | 5 |
| 1.2 | Število stalno sodelujočih pri izvajanju koncesije z vsaj univezitetno izobrazbo / 2. bolonjsko stopnjo   |  |  | | --- | --- | | *Za vsakega stalno sodelujočega z ustrezno izobrazbo* | *1 točka, vendar največ 7* | | 7 |
| 1.3 | Število stalno sodelujočih z referencami pri izvajanju kulturno-zgodovinskih projektov   |  |  | | --- | --- | | *nad 25* | *5 točk* | | *od 16 do vključno 25* | *4 točke* | | *od 11 do vključno 15* | *3 točke* | | *od 3 do vključno 10* | *2 točki* | | *2 ali mani* | *1 točka* | | 5 |
| 1.4 | Organiziranost ponudnika za upravljanje območja   |  |  | | --- | --- | | *odlična* | *3 točke* | | *dobra* | *2 točki* | | *zadovoljiva* | *1 točka* | | *neustrezna* | *0 točk* | | 3 |
| **2.** | **ldejna zasnova izvajanja koncesije** | **53 točk** |
| 2.1 | Razvojne usmeritve in ustreznost idejne zasnove | 20 |
| 2.1.1 | Ustreznost predložene idejne zasnove glede preverjanja izpolnjevanja zahtev tega razpisa   |  |  | | --- | --- | | *V celoti ustreza* | *5 točk* | | *Delno ustreza* | *3 točke* | | *Ne ustreza* | *0 točk* | | 5 |
| 2.1.2 | Zagotavljanje informacijske točke za obiskovalce   |  |  | | --- | --- | | *Informacijska točka se zagotavlja* | *3 točke* | | *Informacijska točka se ne zagotavlja* | *0 točk* | | 3 |
| 2.1.3 | Organiziranje kulturno - zgodovinskih prireditev   |  |  | | --- | --- | | *za vsako predvideno prireditev letno* | *1 točka, vendar največ* 5 | | 5 |
| 2.1.4 | priprava predstavitvenih gradiv   |  |  | | --- | --- | | *za vsako predvideno gradivo letno* | *1 točka, vendar naiveč 4* | | 4 |
| 2.1.5 | mednarodno sodelovanje   |  |  | | --- | --- | | *za vsako predvideno mednarodno prireditev letno* | *1 točka, vendar največ 3* | | 3 |
| 2.2 | Izvajanje upravljanja GEOSSA | 13 |
| 2.2.1 | Načrt vzdrževanja in dograjevanja območja GEOSS   |  |  | | --- | --- | | *odlično* | *6 točk* | | *dobro* | *3 točke* | | *zadovoljivo* | *1 točka* | | *neustrezno* | *0 točk* | | 6 |
| 2.2.2 | Promocija območja GEOSS   |  |  | | --- | --- | | *Vsak predviden način promocije* | *1 točka, vendar ne več kot 7* | | 7 |
| 2.3 | Načrt sodelovanja z lokalno skupnostjo, občino in državo   |  |  | | --- | --- | | *Vsak predlog vzpostavitve sodelovanja z lokalno skupnostjo, občino ali državo* | *1 točka, vendar ne več kot 5* | | 5 |
| 2.4 | Vključenost lokalnega prebivalstva in lokalne skupnosti v idejno zasnovo   |  |  | | --- | --- | | *velika* | *10 točk* | | *srednja* | *5 točk* | | *majhna* | *0 točk* |   . | 10 |
| 2.5 | Idejna zasnova za upravljanje območja GEOSS predvideva trajnostne in okoljske vidike   |  |  | | --- | --- | | *Predvideva - Za vsako trajnostno in okoljsko rešitev* | *1 točka, vendar največ 5* | | *Ne predvideva* | *0 točk* | | 5 |
| **3.** | **Lastna finančna sredstva pri pridobivanju sredstev**   |  |  | | --- | --- | | *Nad 10 % vrednosti koncesijske dajatve* | *10 točk* | | *6 - 10 % vrednosti koncesijske dajatve* | *6 točk* | | *1 - 5 % vrednosti koncesijske dajatve* | *3 točke* | | *Vložek lastnih finančnih sredstev ni predviden* | *0 točk* | | **10 točk** |
| 4. | **Poznavanje projekta in vsebine GEOSS**   |  |  | | --- | --- | | *odlična* | *10 točk* | | *dobra* | *5 točk* | | *pomanikljiva* | *0 točk* | | **10 točk** |
|  | **SKUPAJ** | **93 točk** |

**Merila pod točko 1 - kadrovska in organizacijska usposobljenost za izvajanje koncesije:**

* Merilo 1.1 - Število stalno sodelujočih pri izvajanju koncesije

Število točk je odvisno od števila stalno in redno sodelujočih, ki jih ponudnik predvideva pri izvajanju nalog koncesije. Po razporedu iz tabele meril je možno pridobiti največ 5 točk.

* Merilo 1.2 - Število stalno sodelujočih pri izvajanju koncesije z vsaj univerzitetno izobrazbo oziroma 2. bolonjsko stopnjo

Število točk je odvisno od števila stalno in redno sodelujočih pri izvajanju koncesije, ki imajo vsaj univerzitetno izobrazbo oziroma vsaj izobrazbo po 2. bolonjski stopnji. Najvišje možno število točk je 7.

* Merilo 1.3 - Število stalno sodelujočih z referencami pri izvajanju kulturno-zgodovinskih projektov

Število točk je odvisno od števila stalno in redno sodelujočih pri izvajanju koncesije, ki so že sodelovali pri izvajanju kulturno - zgodovinskih prireditev. Podelitev točk se izvede na podlagi seznama referenc zaposlenih / včlanjenih oseb in oseb, s sklenjenimi civilnopravnimi pogodbami ter njihovih vlog v referenčnih projektih. Najvišje možno število točk je 5.

* Merilo 1.4 - Organiziranost ponudnika za upravljanje območja

Organiziranost ponudnika se oceni tako z vidika ustreznosti organiziranosti za učinkovito in smotrno izvajanje koncesije kot z vidika trajanja te organiziranosti.

Vidik ustreznosti organiziranosti ponudnika se oceni na podlagi predstavljene organizacijske sheme. Preveri se, ali so v njej določene odgovornosti za upravljanje, vzdrževanje, izpeljavo prireditev in promocijo območja GEOSS. Če shema vključuje vse 4 naštete odgovornosti, se podeli 2 točki. Če vključuje 3 ali 2 odgovornosti, se podeli 1 točka. Če vključuje 1 ali 0 naštetih odgovornosti, se podeli 0 točk.

Vidik trajanja ustrezne formalne organiziranosti se točkuje po naslednjem kriteriju: ustrezno formalno organiziran 10 let ali več, dobi 1 točko, če je ponudnik ustrezno organiziran manj kot 10 let, dobi 0 točk.

Na podlagi skupnega seštevka teh dveh kriterijev ponudniku določimo skupno kakovost organiziranosti – odlična, dobra, zadovoljiva ali neustrezna.

**Merila pod točko 2 - idejna zasnova izvajanja koncesije:**

* Merila pod točko 2.1 - Razvojne usmeritve in ustreznost idejne zasnove ter projektne naloge:
* Merilo pod točko 2.1.1 - Ustreznost predložene idejne zasnove glede preverjanja izpolnjevanja zahtev tega razpisa:

Preveri se vključenost v razpisni dokumentaciji predvidenih elementov v idejno zasnovo. Če so vključeni vsi elementi, pomeni, da idejna zasnova v celoti ustrezata, če je vključenih 5 do 8 elementov, idejna zasnova in projektna naloga delno ustrezata, če so vključeni le 4 elementi ali manj, idejna zasnova in projektna naloga ne ustrezata.

* Merilo pod točko 2.1.2 - Zagotavljanje informacijske točke za obiskovalce:

Če je iz idejne zasnove razvidno, da ponudnik obiskovalcem zagotavlja informacijsko točko v kakršni koli obliki, se podeli 3 točke. Če takšna točka ni predvidena, se podeli 0 točk.

* Merilo pod točko 2.1.3 - Organiziranje kulturno - zgodovinskih prireditev:

Za vsako predvideno prireditev letno po 1 točko, vendar skupno največ 5 točk.

* Merilo pod točko 2.1.4 - Priprava predstavitvenih gradiv:

Za vsako predvideno gradivo letno po 1 točko, vendar skupno največ 4 točke.

* Merilo pod točko 2.1.5 - Mednarodno sodelovanje:

Za vsako predvideno prireditev z mednarodno udeležbo letno po 1 točko, vendar skupno največ 3 točke.

Prireditve pod točko 2.1.3 in 2.1.5 meril se izključujejo.

* Merila pod točko 2.2 - Izvajanje upravljanja območja GEOSS:
* Merilo pod točko 2.2.1 - Načrt vzdrževanja in dograjevanja območja GEOSS:

V primeru, da idejni načrt ne predvideva ohranjanja območja GEOSS v stanju, kot je danes, se dodeli 0 točk. V primeru, da idejni načrt predvideva ohranjanje območja GEOSS v stanju, kot je danes, se dodelijo 3 točke. V primeru, da idejni načrt predvideva modernizacijo in dograditev območja GEOSS, se dodeli 6 točk.

* Merilo pod točko 2.2.2 - Promocija območja GEOSS:

Za vsak predviden način promocije se podeli ena točka, vendar ne več kot 7.

* Merilo pod točko 2.3 – Načrt sodelovanja z lokalno skupnostjo, občino in državo

Vsak predlog vzpostavitve sodelovanja z lokalno skupnostjo, občino ali državo, ki ni vezan na izpolnjevanje zakonskih določb glede potrditve programa dela ali poročanja o opravljenem delu, se ovrednoti z eno točko, vendar ne več kot 5 točk skupaj.

* Merilo pod točko 2.4 - Vključenost lokalnega prebivalstva in lokalne skupnosti v idejno zasnovo

Če idejna zasnova predvideva vključevanje v sodelovanje pri upravljanju in v sprejemanje odločitev posameznike in lokalno skupnost - 10 točk. Če idejna zasnova predvideva vključevanje v sodelovanje pri upravljanju in v sprejemanje odločitev samo posameznike ali samo lokalno skupnost - 5 točk. Če idejna zasnova ne predvideva vključevanja v sodelovanje pri upravljanju in v sprejemanje odločitev niti posameznikov niti lokalne skupnosti - 0 točk.

* Merilo pod točko 2.5 - Idejna zasnova za upravljanje območja GEOSS predvideva trajnostne in okoljske vidike

Za vsako trajnostno in okoljsko rešitev pri načrtovanju upravljanja območja GEOSS, se podeli 1 točka, vendar največ 5.

**Merilo pod točko 3 - lastna finančna sredstva pri pridobivanju sredstev:**

V lastna finančna sredstva se štejejo finančna sredstva, ki jih bo ponudnik vložil v upravljanje območja GEOSS. Ponudnik v prijavi navede načrtovane lastne vire v odstotku glede na predviden letni znesek koncesijske dajatve. Predvidena letna koncesijska dajatev je 39.500,00 EUR.

**Merilo pod točko 4 - poznavanje projekta in vsebine GEOSS:**

Ovrednoti se opis oziroma predstavitev poznavanja in razumevanja zgodovine, namena in pomena GEOSS ter morebitne lastne izkušnje in prispevek na področju teh vsebin (organizacija prireditev, objavljeni članki, objave na spletnih straneh, …), ki naj ne presega dveh tipkanih strani. Ponudba se oceni kot odlična, če dokazuje, da ponudnik pozna vse vsebine in sestavine projekta GEOSS, kot dobra, če pozna večino vsebin in sestavin projekta GEOSS in kot neustrezna, če pozna samo nekatere vsebine in sestavine projekta GEOSS.

2.1.6.2 PREDNOSTNA MERILA, KI BODO VPLIVALA NA IZBIRO KONCESIONARJA

Če več ponudnikov po izvedenem vrednotenju izkazuje najugodnejšo ponudbo na podlagi meril iz 4. poglavja tega razpisa, se opravi vrednotenje še na podlagi prednostnih meril.

Prednostno merilo je merilo »kadrovska in organizacijska usposobljenost za izvajanje koncesije«.

V primeru, da tudi po upoštevanju navedenega prednostnega merila še vedno dva ali več ponudnikov izkazuje najugodnejšo ponudbo, se upošteva vrstni red oddaje ponudbe in sicer bo izbran ponudnik, ki je prej oddal ponudbo.

2.1.7 OPIS POSTOPKA IZBIRE KONCESIONARJA IN ROK ZA IZDAJO TER VROČITEV KONCESIJSKE ODLOČBE

Komisija, ki jo za namen tega javnega razpisa imenuje minister za naravne vire in prostor, bo ocenila le pravočasne, pravilne in popolne ponudbe in izdelala poročilo. Dopolnjevanje ponudb v delu, kjer se nanaša na merila. ni dovoljeno.

Komisija mora v roku 60 dni po poteku roka za vložitev ponudb iz 1.9 točke tega javnega razpisa pripraviti predlog za izbiro koncesionarja in ga posredovati predstojniku Ministrstva za naravne vire in prostor. Če komisija oceni, da nihče od ponudnikov ni primeren za podelitev koncesije, se koncesije ne podeli in se postopek za podelitev koncesije ponovi.

Ministrstvo za naravne vire in prostor:

* prepozne in nepravilne ponudbe zavrglo s sklepom in jih vrnilo ponudnikom;
* nepopolne ponudbe in ponudbe tistih ponudnikov, ki ne bodo izbrani, zavrnilo z upravno odločbo.

O izboru koncesionarja odloči Vlada Republike Slovenije z upravno odločbo po predhodnem mnenju Občine Litija. Vsi ponudniki bodo o izboru koncesionarja obveščeni takoj po odločitvi Vlade Republike Slovenije. Vlada Republike Slovenije ni zavezana skleniti koncesijske pogodbe za upravljanje območja geometričnega središča Republike Slovenije z najboljšim, ali katerimkoli ponudnikom.

Odločba preneha veljati, če koncesionar v roku 3 mesecev od njene dokončnosti ne sklene koncesijske pogodbe iz razlogov s strani koncesionarja.

Po izboru koncesionarja se medsebojna razmerja med koncedentom in izbranim koncesionarjem podrobneje uredijo s koncesijsko pogodbo, ki jo v imenu koncedenta sklene Vlada Republike Slovenije. Nespoštovanje zavez, danih v okviru pogojev in meril šteje kot kršitev koncesijske pogodbe.

2.1.8 ZAHTEVANE SESTAVINE PONUDBE – KONTROLNIK

|  |  |
| --- | --- |
| OBRAZCI IN PRILOGE | PRILOŽENO PONUDBI  (DA/NE) |
| Prijavni obrazec |  |
| Dokazilo o registraciji |  |
| Obrazec Izjava: Izjava ponudnika, da v zadnjih petih letih pred objavo javnega razpisa proti njemu ni bila izdana sodna odločba za kaznivo dejanje, ki je povezano z njegovim poslovanjem, ki je postala izvršljiva, oziroma sodna ali upravna odločba, s katero mu je prepovedano opravljati dejavnost, ki je povezana z izvajanjem koncesije, in je ta postala izvršljiva |  |
| Potrdilo Finančne uprave RS o poravnanih davkih, prispevkih in drugih obveznih dajatvah |  |
| Potrdilo pristojnega sodišča, da proti ponudniku ni uveden postopek prisilne poravnave, stečaja ali likvidacijski postopek |  |
| Idejna zasnova izvajanja koncesije za obdobje 10 let |  |
| Predstavitev pomena GEOSS |  |

PRIJAVNI OBRAZEC IN IZJAVA

PRIJAVNI OBRAZEC

|  |  |
| --- | --- |
| IME in PRIIMEK / NAZIV |  |
| NASLOV / SEDEŽ |  |
| DRŽAVLJANSTVO / DRŽAVA REGISTRACIJE OZ. DRŽAVA SEDEŽA |  |
| MATIČNA ŠTEVILKA |  |
| DAVČNA ŠTEVILKA |  |
| TELEFONSKA ŠTEVILKA |  |
| ZAKONITI ZASTOPNIK OZ. POOBLAŠČENA OSEBA |  |
| NASLOV ZA VROČANJE |  |
| ELEKTRONSKI NASLOV |  |
| DOKAZILO O REGISTRACIJI |  |
| LETO USTANOVITVE |  |
| KONTAKNA OSEBA PONUDNIKA |  |
| ELEKTRONSKI NASLOV IN/ALI TELEFONSKA ŠTEVILKA KONTAKNTE OSEBE |  |

Spodaj podpisani zakoniti zastopnik oziroma pooblaščenec pravne osebe kandidiram v okviru javnega razpisa Ministrstva za naravne vire in prostor št. 01400-6/2025-2560 za podelitev koncesije za upravljanje območja geometričnega središča Republike Slovenije in izjavljam, da:

* se v celoti strinjam in v celoti sprejemam vse pogoje in vsa merila za izbor koncesionarjev, ki so določena v razpisni dokumentaciji;
* sem seznanjen z obdelavo osebnih podatkov za namene izvedbe postopka podelitve koncesije za upravljanje območja geometričnega središča Republike Slovenije, v primeru izbire pa tudi za namen izvajanja te koncesije;
* ne zastopam subjekta, za katerega bi veljala omejitev poslovanja po 35. členu ZIntPK.

Hkrati pod kazensko in materialno odgovornostjo izjavljam, da so vsi podatki v tej ponudbi za podelitev koncesije resnični in verodostojni.

Izrecno dovoljujem Ministrstvu za naravne vire in prostor, da za namene tega javnega razpisa lahko opravi kakršnekoli poizvedbe o ponudniku pri pristojnih državnih, lokalnih in drugih organih ter zavodih in pravnih osebah, tem pa dovoljujem posredovanje takih podatkov.

Kraj in datum:

podpis zakonitega zastopnika oz. pooblaščenca

žig (če ponudnik posluje z žigom):

Obrazec: Izjava

IZJAVA PONUDNIKA

Spodaj podpisani zakoniti zastopnik oziroma pooblaščenec ponudnika oziroma ponudnik fizična oseba izjavljam:

* da v zadnjih petih letih pred objavo javnega razpisa ponudniku ni bila izdana sodna odločba za kaznivo dejanje, ki je povezano z njegovim poslovanjem, ki je postala izvršljiva, oziroma sodna ali upravna odločba, s katero mu je prepovedano opravljati dejavnost, ki je povezana z izvajanjem koncesije, in je ta postala izvršljiva.

podpis zakonitega zastopnika oz. pooblaščenca

* žig (če ponudnik posluje z žigom):

VZOREC KONCESIJSKE POGODBE

Na podlagi 13. člena Uredbe o koncesiji za upravljanje območja geometričnega središča Republike Slovenije (Uradni list RS, št. 112/04)

sklepata

**Vlada Republike Slovenije**, ki jo po pooblastilu Vlade Republike Slovenije zastopa minister za naravne vire in prostor Jože Novak, kot **koncedent**

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naziv, naslov in zastopnik koncesionarja)*, kot **koncesionar**

naslednjo

**KONCESIJSKO POGODBO**

**ZA UPRAVLJANJE OBMOČJA GEOMETRIČNEGA SREDIŠČA REPUBLIKE SLOVENIJE št. \_\_\_\_\_\_\_\_\_\_\_\_\_\_\_\_\_\_\_\_**

UVODNE DOLOČBE

1. člen

(vsebina koncesijske pogodbe)

S to koncesijsko pogodbo koncedent in koncesionar urejata medsebojna razmerja v zvezi z upravljanjem območja geometričnega središča Republike Slovenije (v nadaljevanju: območje GEOSS) po izdaji odločbe o izbiri koncesionarja Vlade Republike Slovenije št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_.

2. člen

(ugotovitve pogodbenikov)

Koncedent in koncesionar ugotavljata:

1. na podlagi Zakona o geometričnem središču Slovenije (Uradni list RS, št. 101/03) je Vlada Republike Slovenije (v nadaljevanju: Vlada RS) izdala Uredbo o koncesiji za upravljanje območja geometričnega središča Republike Slovenije (Uradni list RS, št. 112/04; v nadaljevanju: Uredba o koncesiji), ki določa pogoje za podelitev koncesije za upravljanje območja GEOSS (v nadaljevanju: koncesija);
2. Ministrstvo za naravne vire in prostor (vnadaljevanju: ministrstvo) je dne \_\_\_\_\_\_\_\_na Portalu javnih naročil \_\_\_\_\_\_\_\_\_\_ objavilo javni razpis, ki se je zaključil dne \_\_\_\_\_\_\_\_;
3. po izvedenem javnem odpiranju ponudb dne \_\_\_\_\_\_\_\_ je bil na predlog komisije za izvedbo javnega razpisa z za koncesionarja izbran koncesionar \_\_\_\_\_\_\_\_\_\_\_\_\_\_\_\_\_\_\_\_\_;
4. Vlada RS je izdala odločbo o izbiri koncesionarja št. \_\_\_\_\_\_\_\_\_ z dne \_\_\_\_\_\_\_ (v nadaljevanju: odločba o izbiri koncesionarja) in sklep Vlade Republike Slovenije o pooblastilu št. \_\_\_\_\_\_\_\_\_\_\_\_\_\_z dne \_\_\_\_\_\_\_\_\_\_\_\_ za podpis koncesijske pogodbe;
5. koncesionar je v postopku izbire koncesionarja pripravil idejno zasnovo izvajanja koncesije, na podlagi katere je bila dogovorjena skupna idejna zasnova izvajanja koncesije, ki je sestavni del te pogodbe.

3. člen

(trajanje koncesije)

Koncesija za upravljanje območja GEOSS (v nadaljevanju: koncesija) se podeli za dobo 10 let.

Koncedent izroči in prepusti koncesionarju v izvajanje koncesijo z dnem začetka veljavnosti te koncesijske pogodbe.

4. člen

(podaljšanje veljavnosti te koncesijske pogodbe)

Ta koncesijska pogodba se lahko podaljša največ dvakrat za dobo 5 let.

Koncesionar lahko predlaga Vladi RS podaljšanje te koncesijske pogodbe najmanj šest mesecev pred prenehanjem veljavnosti te koncesijske pogodbe.

Koncesija se lahko podaljša s sklenitvijo nove koncesijske pogodbe, če koncesionar izpolnjuje vse pogoje in obveznosti iz uredbe o koncesiji in te koncesijske pogodbe, in če je podaljšanje ekonomsko upravičeno.

Nova koncesijska pogodba mora temeljiti na načelih in izhodiščih te koncesijske pogodbe.

PREDMET KONCESIJE

5. člen

(predmet koncesije)

Predmet koncesije je upravljanje območja GEOSS, ki vključuje:

1. vzdrževanje, obnavljanje, dograjevanje in moderniziranje pomnika GEOSS z območjem GEOSS;
2. pripravljanje, vzdrževanje in dopolnjevanje poti in označb ter druge infrastrukture na območju GEOSS;
3. organiziranje tradicionalnih kulturnih prireditev in skrb za popularizacijo GEOSS;
4. izdajanje publikacij o GEOSS in informiranje javnosti;
5. pripravljanje letnega programa dela in razvoja, katerega sestavni del je finančni načrt (v nadaljevanju: letni program dela), in opravljanje v njem določenih nalog.

6. člen

(pravice in obveznosti koncesionarja)

Koncesionar izvaja koncesijo na območju GEOSS, določenim v 5. členu Zakona o geometričnem središču Slovenije – t.j. na nepremičnini, ki obsega zemljišče parcelna številka 2037, k.o. 1832 Vače, skupaj z vsemi sestavinami.

Koncesionar ima v skladu s 6. členom uredbe o koncesiji naslednje pravice in dolžnosti:

1. izvajati koncesijo kot dober gospodar v skladu z Zakonom o geometričnem središču Slovenije (Uradni list RS, št. 101 /03), uredbo o koncesiji, to koncesijsko pogodbo, načrtom upravljanja območja GEOSS z dne 15. 9. 2014 ter letnim programom dela;
2. vsaka tri leta poročati Vladi RS o izvajanju načrta upravljanja območja GEOSS;
3. pripraviti letni program dela;
4. poročati pristojnim organom v skladu s predpisi;
5. organizirati in sodelovati pri vseh akcijah, ki so povezane z aktivnostmi na območju GEOSS;
6. pridobivati od pristojnih organov podatke o dejstvih, ki so pomembni za izvajanje koncesije;
7. voditi posebno ločeno računovodstvo za dejavnost, ki jo opravlja po koncesiji, v primeru, da opravlja še drugo dejavnost;
8. skrbeti za tekoče obveščanje javnosti o pomembnih dogodkih in aktivnostih na območju GEOSS;
9. pripravljati projekte za pridobivanje finančnih sredstev.

Koncesionar se zavezuje izvajati pravice in obveznosti v skladu s ponudbo na javni razpis \_\_\_\_\_\_\_\_\_\_\_\_\_\_\_\_\_\_\_\_\_\_.

7. člen

(plačilo za koncesijo)

Koncedent plačuje za koncesijo koncesijsko dajatev, ki za leto 2026 znaša 39.500,00 evrov.

V primeru, da koncisionar koncendentu izstavi zahtevek za opravljene storitve v letu 2025, se višina koncesijske dajatve na mesečni ravni določi kot sorazmerni delež od vrednosti 39.500 evrov.

Koncesijska dajatev se na podlagi predloga koncesionarja valorizira v skladu s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04). Valorizacija temelji na povišanju indeksa cen življenjskih potrebščin in se prvič izvede:

1. po preteku enega leta od veljavnosti pogodbe in
2. ko kumulativno povečanje dogovorjenega indeksa cen preseže 4% vrednosti, šteto od preteka enega leta od veljavnosti pogodbe.

Nadaljnja povišanja se lahko izvedejo, ko kumulativno povečanje dogovorjenega indeksa cen ponovno preseže 4% vrednosti od zadnjega povišanja denarnih obveznosti. Povišanja se lahko izvedejo le ob potrditvi letnega programa dela in ne med izvajanjem letnega programa del.

Povišanje denarnih obveznosti znaša 50% povišanja indeksa cen iz tretjega odstavka tega člena.

Koncesijska dajatev se izplača, ko Vlada RS potrdi letni programa dela, in sicer na podlagi pisnega zahtevka koncesionarja na njegov transakcijski račun št. \_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_.

Koncesijska dajatev se izplača kot enkratno izplačilo, iz utemeljenih razlogov (npr. zaradi sprejetih ukrepov za zagotovitev stabilnost finančnega sistema) pa se lahko poravna v več obrokih.

Plačilo koncesijske dajatve se zagotavlja iz državnega proračuna za leto 2025 na proračunski postavki 231370 - Posredovanje podatkov, Ukrep: 2512-11-0006 - Distribucija in podpora uporabnikom, za naslednja leta pa na proračunski postavki 231370 - Posredovanje podatkov , ukrep 2562-26-0006 - Distribucija in podpora uporabnikom 26-29 .

Koncesionar se letno zavezuje sodelovati pri upravljanju območja GEOSS z lastnimi sredstvi v deležu \_\_\_\_\_\_\_\_\_\_\_\_\_% letne koncesijske dajatve.

Če se koncesija začne izvajati po 1. 1. tekočega leta ali preneha pred 31. 12. tekočega leta, je koncesionar upravičen do sorazmernega dela koncesijske dajatve in dolžan prispevati sorazmeren delež lastnih sredstev, sorazmerno času izvajanja nalog po tej pogodbi.

8. člen

(nadzor nad izvajanjem koncesije)

Nadzor nad zakonitim izvajanjem koncesije izvršujejo pristojni inšpektorji.

9. člen

(spremljanje upravljanja območja GEOSS)

Upravljanje območja GEOSS spremlja odbor, ki zagotavlja koordinacijo lokalnih interesov in sodelovanje Občine Litije.

Odbor se ustanovi v skladu z 12. členom uredbe o koncesiji.

V skladu z 12. členom uredbe o koncesiji so pristojnosti odbora:

1. spremljanje upravljanja območja GEOSS;
2. obravnavanje predloga načrta upravljanja območja GEOSS;
3. obravnavanje letnih programov dela;
4. obravnavanje in dajanje mnenj in predlogov v zvezi z upravljanjem območja GEOSS.

10. člen

(medsebojna razmerja v zvezi z morebitno škodo, povzročeno z izvajanjem ali neizvajanjem koncesije)

Koncesionar je dolžan izvajati koncesijo kot dober gospodar v skladu z Zakonom o geometričnem središču Slovenije, uredbo o koncesiji, to koncesijsko pogodbo, načrtom upravljanja območja GEOSS z dne \_\_\_\_\_\_\_\_\_\_\_\_\_ ter letnim programom dela.

Koncesionar je odgovoren za škodo, ki nastane, če je ravnal v nasprotju s to koncesijsko pogodbo ali z njenim namenom.

Če koncesionar tudi po koncedentovem opominu ravna v nasprotju s to koncesijsko pogodbo ali z njenim namenom, lahko koncedent to koncesijsko pogodbo odpove brez odpovednega roka.

11. člen

(določitev upravljanja nepremičnine – začasni upravljavec)

Po pravnomočnosti odločbe o podelitvi koncesije za upravljanje območja GEOSSA mora koncedent prenesti na koncesionarja upravljanje z nepremičnino parcelna številka 2037, k.o. Vače, ki je v lasti države.

Prenos izvede odbor za spremljanje upravljanja, ki v roku treh mesecev od prenosa nepremičnine pripravi zapisnik o prenosu, ki vsebuje:

* zemljiškoknjižno navedbo nepremičnine, ki je predmet prenosa;
* popis vseh objektov in naprav, ki so sestavni del nepremičnine iz prejšnje točke;
* opis funkcionalnega stanja vseh objektov in naprav iz prejšnje točke, vključno z morebitnimi pripombami pogodbenih strank glede neustreznega stanja posamezne stvari;
* popis infrastrukture (objektov in naprav), ki je namenjena izvrševanju koncesionirane dejavnosti po pogodbi.

Zapisnik o popisu parafirata pooblaščena predstavnika koncedenta in koncesionarja in postane sestavni del te pogodbe.

SPREMEMBE IN DOPOLNITVE KONCESIJSKE POGODBE

12. člen

(spremembe in dopolnitve koncesijske pogodbe)

To koncesijsko pogodbo lahko koncedent in koncesionar sporazumno spremenita oziroma dopolnita v primeru spremenjenih okoliščin, v kolikor to ni v nasprotju z določili Zakona o geometričnem središču Slovenije (Uradni list RS, št. 101/03), uredbe o koncesiji in načrtom upravljanja območja GEOSS z dne \_\_\_\_\_\_\_\_\_\_\_\_.

O nastopu spremenjenih okoliščin se morata koncedent in koncesionar nemudoma medsebojno pisno obvestiti in dogovoriti o izvajanju te koncesijske pogodbe v takih pogojih. Kljub spremenjenim okoliščinam je koncesionar dolžan izpolnjevati temeljne obveznosti iz te koncesijske pogodbe.

Koncedent in koncesionar ne moreta zahtevati spremembe te koncesijske pogodbe, če so bile okoliščine znane že ob sklenitvi pogodbe in bi jih tedaj morala povedati in upoštevati, ali če so spremenjene okoliščine nastale po izteku roka, določenega za izpolnitev obveznosti koncedenta ali koncesionarja.

To koncesijska pogodba se lahko spremeni oziroma dopolni samo pisno, s sklenitvijo aneksa k tej koncesijski pogodbi, razen v delu, ki se nanaša na spremembo skrbnikov pogodbe, kjer zadošča pisno obvestilo pogodbene stranke o spremembi skrbnika pogodbe.

PRENEHANJE KONCESIJSKEGA RAZMERJA

13. člen

(načini prenehanja te koncesijske pogodbe)

Ta koncesijska pogodba preneha redno in izredno.

Ta koncesijska pogodba preneha redno po poteku časa, za katerega je bila sklenjena.

Ta koncesijska pogodba preneha izredno:

* z razdrtjem;
* z odvzemom koncesije.

14. člen

(razdrtje pogodbe)

Ta koncesijska pogodba se v skladu s 16. členom uredbe o koncesiji lahko razdre:

* če je proti koncesionarju uveden postopek prisilne poravnave, stečaja ali likvidacijski postopek ali je prenehal poslovati na podlagi sodne ali druge prisilne odločbe;
* če je bila koncesionarju izdana sodna ali upravna odločba zaradi kršitve koncesijske pogodbe ali upravnih aktov, izdanih za izvajanje koncesije, na podlagi katerih se utemeljeno dvomi v nadaljnje pravilno izvajanje koncesije;
* če je po sklenitvi koncesijske pogodbe ugotovljeno, da je koncesionar dal zavajajoče in neresnične podatke, ki so vplivali na podelitev koncesije;
* če koncesionar izvede kakršne koli statusne spremembe brez soglasja odbora za spremljanje upravljanja območja GEOSS iz 9. člena te koncesijske pogodbe;
* če koncesionar ne izpolnjuje več pravic in dolžnosti iz 6. člena uredbe o koncesiji.

Koncedent in koncesionar lahko med trajanjem te koncesijske pogodbe sporazumno razdreta to pogodbo z enoletnim odpovednim rokom.

Koncesionar lahko zahteva razdrtje te koncesijske pogodbe, če zaradi bistveno spremenjenih okoliščin ne more uresničiti namena te pogodbe oziroma opravljati koncesije v obsegu, določenim z Zakonom o geometričnem središču Slovenije, uredbo o koncesiji, načrtom upravljanja območja GEOSS z dne \_\_\_\_\_\_\_\_\_\_\_\_ in s to koncesijsko pogodbo.

Bistveno spremenjene okoliščine so:

* če ni zagotovljenih sredstev za izvajanje koncesije;
* če zaradi okoliščin, na katere koncesionar nima vpliva (višja sila), ni mogoče izvajati koncesije.

Koncesionar se pri zahtevi za razdrtje te koncesijske pogodbe ne more sklicevati na bistveno spremenjene okoliščine:

* za katere je ob sklenitvi te koncesijske pogodbe vedel ali bi moral vedeti;
* katere bi mogel predvideti;
* katerim bi se lahko izognil, pa se jim ni.

Koncesionar posreduje zahtevo za razdrtje te koncesijske pogodbe na Vlado RS, koncedent pa jo posreduje koncesionarju.

Razdrtje te koncesijske pogodbe začne učinkovati s sklenitvijo aneksa k tej koncesijski pogodbi, v katerem se ugotovi, da je koncesijska pogodba razdrta, in določi datum razdrtja te pogodbe.

15. člen

(odvzem koncesije)

Koncesija se lahko odvzame z upravno odločbo, če koncesionar ravna v nasprotju z določili Zakona o geometričnem središču Slovenije, uredbe o koncesiji, načrta upravljanja območja GEOSS z dne \_\_\_\_\_\_\_ ali s to koncesijsko pogodbo.

Koncesija se lahko odvzame tudi, če koncesionar bistveno krši obveznosti po tej pogodbi. Za bistveno kršitev obveznosti se šteje vsaka opustitev dolžnega ravnanja in dopustitev nastanka škodnega dogodka oziroma neizpolnitev pogodbenih obveznosti koncesionarja.

16. člen

(odškodninska odgovornost)

Koncesionar je dolžan koncedentu poravnati vso nastalo škodo, ki jo povzroči s svojim krivdnim ravnanjem, v skladu z obligacijskim zakonikom.

Višino nastale škode oceni sodni cenilec in o tem izdela cenilni zapisnik.

17. člen

(prenos nepremičnine po prenehanju veljavnosti te koncesijske pogodbe)

### ***Koncesionarjeve pravice in dolžnosti***

Koncesionar mora koncedentu z dnem prenehanja koncesijskega razmerja po tej koncesijski pogodbi brezplačno vrniti v posest nepremičnine na parcelni številki 2037, k.o. 1832 Vače, ki obsegajo zemljišče ter pripadajoče objekte in naprave v lasti koncedenta, vključno z objekti in napravami, ki jih je med trajanjem koncesijskega razmerja po tej koncesijski pogodbi v skladu z uredbo o koncesiji, idejno zasnovo upravljanja območja GEOSS ali načrtom upravljanja območja GEOSS z dne \_\_\_\_\_\_\_\_ koncesionar zgradil, pridobil, obnovil, dogradil ali moderniziral in v celoti financiral iz sredstev koncesijske dajatve.

Če je med trajanjem koncesijskega razmerja koncesionar zgradil, obnovil, dogradil ali moderniziral objekte in naprave iz prvega odstavka tega člena, ki so postavljeni na zemljišču parcelna številka 2037, k.o. 1832 Vače, s soglasjem koncedenta in jih v celoti ali delno financiral iz lastnih sredstev, je koncesionar upravičen do povrnitve vrednosti vlaganj in lahko uveljavlja terjatev iz naslova povečanja vrednosti nepremičnine v skladu s pravili stvarnega prava.

Objekte in naprave v lasti koncesionarja, ki so bili med trajanjem koncesijskega razmerja na novo postavljeni na zemljišču parcelna številka 2037, k.o. 1832 Vače, in je njihovo postavitev financiral koncesionar iz lastnih sredstev, lahko koncesionar ponudi koncedentu v last in posest. Dogovor o odkupu teh objektov in naprav je predmet posebne pogodbe.

### ***Prevzem nepremičnine, objektov in naprav***

Postopek prevzema vodi komisija, ki ima štiri člane in se oblikuje tako, da koncedent in koncesionar imenujeta vsak po dva člana.

Komisija mora najpozneje v dveh mesecih od imenovanja pripraviti prevzemni zapisnik, ki mora vsebovati:

* zemljiškoknjižno navedbo nepremičnin, ki so predmet prevzema;
* popis vseh objektov in naprav, ki so sestavni del nepremičnin iz prejšnje alinee;
* opis funkcionalnega stanja vseh objektov in naprav iz prejšnje alinee, vključno z morebitnimi pripombami koncedenta glede neustreznega stanja posamezne stvari;
* popis vseh premičnih stvari, ki so kot pritikline namenjene izvrševanju koncesije po tej koncesijski pogodbi.

Prevzemni zapisnik parafirata pooblaščena predstavnika koncedenta in koncesionarja.

Koncedent in koncesionar nosita vsak svoj del stroškov v zvezi s financiranjem komisije za prevzem.

Koncesionar mora komisiji zagotoviti vse potrebne podatke, predložiti vso dokumentacijo in ji omogočiti ogled stvari.

### ***Funkcionalna usposobljenost***

Koncesionar mora izročiti koncedentu vse nepremičnine, objekte, naprave in premičnine, ki so kot pritikline namenjene izvrševanju koncesionirane dejavnosti, v stanju, ki omogoča nadaljnje izvajanje koncesionirane dejavnosti. Pri oceni stanja se upoštevajo življenjska doba in poslabšanja, ki so posledica redne rabe v času trajanja koncesijskega razmerja.

### ***Izročitev stvari***

Prevzem stvari se opravi komisijsko. Koncedent in koncesionar morata vsaj sedem dni pred začetkom prevzema imenovati vsak svojega pooblaščenca za podpis prevzemnega zapisnika.

Stvar se šteje za prevzeto, ko pooblaščena predstavnika koncedenta in koncesionarja podpišeta prevzemni zapisnik v tistem delu, ki se nanaša na to stvar.

Obveznost koncesionarja, da izroči nepremičnine skupaj z vsemi sestavinami in pritiklinami, se šteje za izpolnjeno, ko je prevzemni zapisnik podpisan v celoti. Domneva, da je obveznost izročitve izpolnjena, ne vpliva na morebitne jamčevalne in odškodninske zahtevke.

### ***Odgovornost koncesionarja za stanje stvari***

Če v prevzemnem zapisniku ob posamezni stvari niso zapisane pripombe se šteje, da ta stvar nima očitnih napak.

Za odgovornost koncesionarja za napake na stvareh se smiselno uporabljajo pravila, ki urejajo odgovornost prodajalca za stvarne in pravne napake v okviru gospodarske prodajne pogodbe.

### ***Prenos dokumentacije***

Koncesionar mora ob prevzemu koncedentu izročiti vso tehnično in drugo dokumentacijo, ki se nanaša na nepremičnine, objekte, naprave in premičnine, ki so kot pritikline namenjene izvrševanju koncesionirane dejavnosti.

KONČNE DOLOČBE

18. člen

(skrbnik pogodbe)

Skrbnik pogodbe na strani koncedenta je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skrbnik pogodbe na stranki koncedenta je pooblaščen, da zastopa koncedenta v vseh vprašanjih, ki se nanašajo na izvajanje koncesijske pogodbe.

Skrbnik pogodbe na strani koncesionarja je: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skrbnik pogodbe s strani koncesionarja je pooblaščen, da zastopa koncesionarja v vseh vprašanjih, ki se nanašajo na storitve po tej pogodbi, zlasti pa na storitve, ki se nanašajo na obseg izvršenih storitev.

Za spremembo skrbnikov te pogodbe zadošča pisno obvestilo ene pogodbene stranke drugi.

19. člen

(reševanje sporov)

Morebitne spore v zvezi z izvajanjem te koncesijske pogodbe si bosta koncedent in koncesionar prizadevala reševati sporazumno, izhajajoč iz načela vestnosti in poštenja. Če spornega vprašanja ne bosta mogla rešiti sporazumno, je za rešitev spora pristojno stvarno sodišče v Ljubljani.

20. člen

(neskladje med uredbo o koncesiji in to koncesijsko pogodbo)

V primeru neskladja določb te koncesijske pogodbe in uredbe o koncesiji veljajo določbe uredbe o koncesiji.

21. člen

(število originalov pogodbe)

Ta koncesijska pogodba je sestavljena v 5 (petih) izvodih, od katerih prejmeta koncedent in koncesionar vsak po 2 (dva) izvoda, en izvod pa prejme Občina Litija.

Koncesijska pogodba se lahko sklene tudi v elektronski obliki ter podpisana pošlje koncedentu, koncesionarju in Občini Litija.

22. člen

(začetek veljavnosti pogodbe)

Ta koncesijska pogodba je sklenjena, ko jo podpišeta koncedent in koncesionar, in začne veljati z dnem \_\_\_\_\_\_\_\_\_\_\_\_\_.

|  |  |
| --- | --- |
| KONCESIONAR: | KONCEDENT: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | REPUBLIKA SLOVENIJA  Ministrstvo za naravne vire in prostor |
| Številka:  Ljubljana, dne | Številka:  Ljubljana, dne |
| zakoniti zastopnik koncesionarja | Jože Novak  minister |